DÔVODOVÁ SPRÁVA
[bookmark: _Hlk198538782]A. Všeobecná časť
[bookmark: OLE_LINK10][bookmark: OLE_LINK46]Predkladá sa návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 528/2002 Z. z., ktorým sa vyhlasuje záväzná časť Koncepcie územného rozvoja Slovenska 2001 v znení nariadenia vlády Slovenskej republiky č. 461/2011 Z. z.
Záväzná časť Koncepcie územného rozvoja Slovenska 2001 bola vyhlásená nariadením vlády č. 528/2002 Z. z., ktorým sa vyhlasuje záväzná časť Koncepcie územného rozvoja Slovenska 2001. Prvé zmeny a doplnky Koncepcie územného rozvoja Slovenska 2001 (ďalej len ,,KURS“) (označované ako KURS 2011 – zmeny a doplnky č. 1) boli vyhlásené nariadením vlády č. 461/2011 Z. z., ktorým sa vyhlasujú zmeny a doplnky záväznej časti Koncepcie územného rozvoja Slovenska 2001.
Podľa § 40a ods. 6 zákona č. 200/2022 Z. z. o územnom plánovaní v znení zákona č. 46/2024 Z. z. Koncepcia územného rozvoja Slovenska 2001 môže byť podkladom pre obstarávanie zmien a doplnkov KURS postupom podľa doterajších predpisov, teda podľa zákona č. 50/1976 Zb., pokiaľ bude oznámené začatie obstarávania zmien a doplnkov najneskôr do 31. marca 2028.
[bookmark: OLE_LINK12]Návrh zmien a doplnkov č. 2/2026 záväznej časti Koncepcie územného rozvoja Slovenska 2001 sa týka verejného prístavu Bratislavy a jeho hlavným cieľom je podpora hospodárskej spolupráce a modernizácia strategickej dopravnej infraštruktúry na Dunaji.
Verejný prístav Bratislava sa uplatňuje ako medzinárodný prístav P 80 – 38 a je súčasťou nadradených európskych dopravných väzieb. Modernizácia prístavu je orientovaná na odstránenie infraštruktúrneho dlhu a modernizáciu siete vodnej dopravy zaradenej do základnej siete TEN-T.
[bookmark: OLE_LINK2]
[bookmark: OLE_LINK15]Potrebu navrhovaných zmien a doplnkov je  odôvodnené aktuálnou potrebou reagovať na 
1. [bookmark: OLE_LINK11]dokument Stratégiu rozvoja verejného prístavu Bratislava – Fáza II[footnoteRef:1]) z ktorej vyplýva požiadavka na strategický rozvoj a dislokácia aktivít v rámci verejného prístavu Bratislavy z lokality Zimný prístav do lokality Pálenisko jednoznačne.  [1:  https://www.enviroportal.sk/eia/detail/strategia-rozvoja-verejneho-pristavu-bratislava-faza-ii-master-plan-ii] 

2. strategický zámer schválený uzneseniami vlády SR (č. 770/2024 a č. 490/2025) v záujme  rozvoja obchodnej spoločnosti Verejné prístavy, a. s. 
3. [bookmark: OLE_LINK14]uznesenie vlády SR č. 569/2024 z 2. októbra 2024, ktorým bol za strategickú investíciu určený investičný projekt „Modernizácia Prístavu Bratislava“, ktorého podstatnou súčasťou je modernizácia nákladného prístavu Pálenisko zameraná na odstránenie infraštruktúrneho dlhu a modernizáciu siete vodnej dopravy zaradenej do základnej siete TEN-T. 
4. Dohodu medzi vládou Slovenskej republiky a vládou Spojených arabských emirátov o hospodárskej spolupráci, s ktorou vláda SR vyslovila súhlas svojím uznesením č. 490 z 8. októbra 2025, ktorá identifikuje dva strategické projekty celoštátneho významu: 
a) vybudovanie a prevádzkovanie nového multimodálneho nákladného prístavu v Bratislave v lokalite Pálenisko, ktorého cieľom je vytvoriť moderný logistický uzol, ktorý zintenzívni spoluprácu v oblasti reexportu a investícií zameraných na export,
b) rozvoj oblasti bratislavského prístavu v lokalite Zimného prístavu, ktorý smeruje k revitalizácii a transformácii časti územia verejného prístavu Bratislava na nové funkčné využitie v súlade so strategickým partnerstvom v oblasti nehnuteľností a rozvoja infraštruktúry cestovného ruchu. 
Postupné utlmovanie nákladnej prekládky a vymiestnenia jej ďalšieho rozvoja zo Zimného prístavu vychádza najmä z dvoch skutočností:
1. súčasná infraštruktúra Zimného prístavu (napr. deliace mólo) je pre moderné logistické operácie príliš úzka a technologicky zastaraná (technická nemožnosť); 
2. stratégia potvrdila, že súčasné využitie nákladných kapacít je len na úrovni 20 – 25 %; na rozdiel od Zimného prístavu bazén Pálenisko disponuje dostatočnou plochou a akvatoriálnou kapacitou na to, aby prevzal všetky súčasné aj výhľadové výkony (do roku 2050) zo Zimného prístavu (kapacitná rezerva). 
Zmena KURS je preto nevyhnutným krokom na to, aby sa zaistil súlad medzi celoštátnou územnou koncepciou a uvedenými zámermi. Fixácia nákladných aktivít v lokalite Pálenisko a otvorenie lokality Zimný prístav pre rozvojové investície sú tiež kľúčovými predpokladmi pre prilákanie strategických zahraničných investícií a tvorbu nových pracovných miest. 
[bookmark: OLE_LINK13]Navrhovaný regulatív 2.1.1 vytvára územnoplánovací rámec pre následnú revitalizáciu a transformáciu území vyčlenených z verejných prístavov. Navrhované znenia regulatívov 11.3.4, 11.9.6 a 11.13.1 zachovávajú názov verejného prístavu Bratislava, jeho medzinárodné označenie a zaradenie v sieti TEN-T a nemenia jeho právne vymedzený územný obvod. Lokalizačne spresňujú výlučne ďalší rozvoj existujúcich nákladných, prekládkových a terminálových funkcií, ktorý sa má koncentrovať v lokalite Pálenisko, zatiaľ čo v lokalite Zimný prístav sa nemajú navrhovať nové ani rozširovať existujúce kapacity. Tým zároveň nie je dotknutý existujúci alebo prechodný prevádzkový režim ani nevyhnutné prevádzkovo-bezpečnostné, servisné a súvisiace činnosti. 
[bookmark: OLE_LINK59]Koncepcia územného rozvoja Slovenska je strategický dokument, z tohto dôvodu bolo v súlade s  § 17 ods. 3 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov  predložené oznámenie o zmene strategického dokumentu s celoštátnym dosahom Zmeny a doplnky č. 2/2026 Koncepcie územného rozvoja Slovenska 2001 v znení KURS 2011 - zmeny a doplnky č. 1, vypracované podľa § 5 ods. 5 a prílohy č. 2 zákona o posudzovaní vplyvov na životné prostredie. Oznámenie o zmene strategického dokumentu bolo zverejnené 16. septembra 2026.

Návrh nariadenia vlády nie je predmetom vnútrokomunitárneho pripomienkového konania.

Návrh nariadenia vlády je v súlade s Ústavou Slovenskej republiky, ústavnými zákonmi a nálezmi Ústavného súdu Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, zákonmi a s právom Európskej únie. 

[bookmark: _GoBack]Návrh nariadenia vlády nemá vplyvy na rozpočet verejnej správy, vplyvy na manželstvo, rodičovstvo a rodinu, sociálne vplyvy, vplyvy na podnikateľské prostredie, vplyv na limit verejných výdavkov, vplyvy na životné prostredie, vplyvy na informatizáciu spoločnosti a vplyvy na služby verejnej správy pre občana. 

